IEEE/IET Electronic Library (IEL)

IEEE/IET Electronic Library (IEL) มีเอกสารฉบับเต็มซึ่งส่วนใหญ่มีเนื้อหาเกี่ยวกับวิศวกรรมไฟฟ้า วิทยาศาสตร์คอมพิวเตอร์ และอิเล็กทรอนิกส์ มีวารสาร หนังสือ และเอกสารการประชุมวิชาการ ซึ่งมีเนื้อหาข้อมูลเกี่ยวกับการคำนวณและกระบวนการ (ฮาร์ดแวร์/ซอฟท์แวร์), ส่วนประกอบ วงจรไฟฟ้า อุปกรณ์ และระบบ, การสื่อสาร เครือข่าย และการกระจายเสียง, วิศวกรรมวัสดุ ไดอิเล็กทริกและพลาสมา, การประมวลผลสัญญาณและการวิเคราะห์, กำลัง พลังงาน และอุตสาหกรรมประยุกต์, เขตข้อมูล คลื่นและแม่เหล็กไฟฟ้า, โฟโตนิกส์และไฟฟ้าเชิงแสง, คณิตศาสตร์ วิทยาศาสตร์ และวิศวกรรม, วิศวกรรมชีวภาพ, การออกแบบหุ่นยนต์และระบบควบคุม, บรรยากาศและอากาศ, ธรณีวิทยา, การขนส่ง, วิศวกรรมนิวเคลียร์, งานวิศวกรรม มีข้อมูลกว่า 1 ล้านบทความจากสิ่งพิมพ์กว่า 12,000 รายการ เป็นข้อมูลย้อนหลังตั้งแต่ปี ค.ศ. 1952 – ปัจจุบัน 

การใช้งาน
เข้าไปที่ http://www.car.chula.ac.th/curef-db/slist.html#science และคลิกที่ IEEE Xplore จะปรากฏหน้าจอดังภาพ 

การค้นหาข้อมูล
1. Browse การไล่เรียงดูข้อมูล แบ่งได้เป็น
   1.1 Conference Publications การไล่เรียงดูสิ่งพิมพ์จากการประชุมวิชาการ แบ่งเป็นไล่เรียงดูตามชื่อ (By Title) และไล่เรียงดูตามหัวข้อ (By Topic)
   1.2 Journals & Magazines การไล่เรียงดูวารสารและนิตยสาร แบ่งเป็นไล่เรียงดูตามชื่อ (By Title) ไล่เรียงดูตามหัวข้อ (By Topic)
   1.3 Standards การไล่เรียงดูจากมาตรฐาน แบ่งเป็นตามหมายเลข (By Number) ตามหัวข้อ (By Topic) หรือตามการบอกรับเป็นสมาชิก (By Subscription)
2. Search พิมพ์คำหรือวลีลงในช่องรับคำค้น เมื่อพิมพ์คำจะปรากฏหน้าต่างแสดงคำหรือกลุ่มคำ สามารถเลือกคำหรือกลุ่มคำที่ต้องการได้อย่างสะดวกรวดเร็ว แล้วคลิก SEARCH
3. Author Search การค้นหาจากชื่อผู้เขียน โดยพิมพ์ชื่อ นามสกุล ลงในช่องรับคำค้น แล้วคลิก SEARCH 

4. Advanced Search การค้นหาข้อมูลขั้นสูง แบ่งได้เป็น 

   4.1 Advanced Keyword/Phrases พิมพ์คำหรือวลีลงในช่องรับคำค้น เลือกขอบเขตการสืบค้น เช่น ชื่อเอกสาร ชื่อผู้เขียน ชื่อสิ่งพิมพ์ เป็นต้น เลือกคำเชื่อม (AND, OR, NOT) สามารถเพิ่มช่องสำหรับใส่คำค้นได้โดยคลิก Add New Line จากนั้นจำกัดขอบเขตของผลลัพธ์โดยเลือกจากหัวข้อต่าง ๆ เช่น ชนิดของเอกสาร สาขาวิชา และปีที่ตีพิมพ์ เมื่อเลือกเสร็จแล้วให้คลิก SEARCH
   4.2 Command Search เขียนคำสั่งเพื่อการค้นหา เพิ่มความสะดวกรวดเร็วได้โดยสามารถเลือกขอบเขตการสืบค้นและคำเชื่อมได้ตามต้องการ เมื่อเขียนคำสั่งเสร็จแล้ว ให้คลิก SEARCH
   4.3 Publication Quick Search การค้นหาเอกสาร ใส่รายละเอียดของเอกสาร คือ DOI หรือพิมพ์ชื่อสิ่งพิมพ์ เลขฉบับ เลขเล่ม ชื่อเอกสาร ชื่อผู้เขียน ปีที่ตีพิมพ์ เลขหน้าแรกและเลขหน้าสุดท้าย แล้วคลิก QUICK SEARCH 

ผลลัพธ์การค้นหาและการจัดการผลลัพธ์
ผลการค้นหา เป็นดังภาพ 

1. สามารถจัดลำดับการแสดงผลลัพธ์จากเมนู Sort By มีการจัดลำดับตามความสัมพันธ์ (Relevance) ใหม่ล่าสุด (Newest First) เก่าสุด (Oldest First) การอ้างอิง (Most Cited) ชื่อสิ่งพิมพ์จาก A – Z (Publication Title AZ) และชื่อสิ่งพิมพ์จาก Z – A (Publication Title ZA)
2. สามารถจำกัดขอบเขตของข้อมูลให้แคบลงได้โดยทางเลือก FILTER THESE RESULTS ซึ่งจำกัดขอบเขตได้โดยการพิมพ์คำที่ต้องการเพื่อค้นหาจากผลลัพธ์ (Search within results) และสามารถกรองข้อมูลโดยการเลือกตัวเลือกในหัวข้อต่าง ๆ เช่น ชนิดของเอกสาร ปีที่ตีพิมพ์
3. STANDARDS DICTIONARY สามารถคลิกคำเพื่อดูความหมายจากพจนานุกรมมาตรฐาน
4. ดูรายละเอียดของเอกสารได้โดยการคลิกที่ชื่อเอกสาร หน้าจอจะเป็นดังภาพตัวอย่าง 

   4.1 คลิก Access Full Text (PDF) เพื่อเปิดไฟล์เอกสารฉบับเต็มในรูปแบบ PDF
   4.2 คลิก Download Citation เมื่อต้องการส่งข้อมูลบรรณานุกรมไปยัง EndNote เลือกข้อมูลที่ต้องการ แล้วเลือกรูปแบบเป็น EndNote, ProCite, RefMan จากนั้นคลิก Download Citation
   4.3 สามารถเลือกดูเอกสารอื่นที่คล้ายกันที่หัวข้อ RELATED CONTENT โดยคลิกที่ชื่อเอกสารที่สนใจเพื่อดูรายละเอียดของเอกสารนั้น 

การออกจากระบบ
เมื่อใช้งานเสร็จแล้ว คลิก Sign Out เพื่อออกจากระบบ 